Babelscape/SREDFM huggingface dataset:
Βραβείο Νεβάνλινα

Το Βραβείο Νεβάνλινα ("Rolf Nevanlinna Prize") απονέμεται μια φορά κάθε τέσσερα χρόνια στο Διεθνές Συνέδριο Μαθηματικών, για εξαιρετική συνεισφορά στις μαθηματικές πλευρές των επιστημών της πληροφορίας, συμπεριλαμβανομένων:

* Των μαθηματικών που σχετίζονται με την επιστήμη των υπολογιστών, όπως η θεωρία της υπολογιστικής πολυπλοκότητας, η λογική των γλωσσών προγραμματισμού, η ανάλυση των αλγορίθμων, η κρυπτογραφία, η υπολογιστική όραση και η αναγνώριση προτύπων, η επεξεργασία πληροφοριών και η μοντελοποίηση της νοημοσύνης.
* Της επιστημονικής υπολογιστικής και της αριθμητικής αναλύσεως, καθώς και των υπολογιστικών πτυχών της βελτιστοποίησης και της θεωρίας ελέγχου με την υπολογιστική άλγεβρα.

Το βραβείο αθλοθετήθηκε το 1981 από την Εκτελεστική Επιτροπή της Διεθνούς Μαθηματικής Εταιρείας και πήρε το όνομά του από τον Φινλανδό μαθηματικό Ρολφ Νεβάνλινα, ο οποίος είχε πεθάνει ένα χρόνο νωρίτερα. Το βραβείο αποτελείται από χρυσό μετάλλιο και ένα χρηματικό ποσό. Όπως το Fields Medal, το βραβείο απευθύνεται σε νέους μαθηματικούς και μόνο σε όσους είναι μικρότεροι των 40 ετών κατά την 1η Ιανουαρίου κάθε έτους. Η καταλληλότητα της ονομασίας για το βραβείο έχει αμφισβητηθεί, εξαιτίας των σχέσεων του Νεβάνλινα με τους ναζί.

Στο μετάλλιο εμφανίζεται μια πρόσοψη του Νεβάνλινα, το κείμενο «Rolf Nevanlinna Prize» και οι χαρακτήρες «RH 83». Το RH αναφέρεται στον Raimo Heino, σχεδιαστή του μεταλλίου, και το 83 στο έτος που το μετάλλιο παρουσιάστηκε για πρώτη φορά. Στην πίσω όψη του μεταλλίου είναι χαραγμένες δυο μορφές που σχετίζονται με το Πανεπιστήμιο του Ελσίνκι, που είναι ο σπόνσορας του βραβείου.
Εθνικό πένθος

Η [[Σημαία της Φινλανδίας]] κυματίζει μεσίστια σε ένδειξη πένθους.
Το Εθνικό πένθος είναι όρος που περιγράφει την ένδειξη πένθους που προέρχεται από την θλίψη και λύπη για κάποιο δυστυχές γεγονός και κηρύσσεται επισήμως από τις κυβερνήσεις κρατών. Μπορεί να προέλθει από τον θάνατο πολλών ανθρώπων έπειτα από μια φυσική καταστροφή, ένα τρομοκρατικό χτύπημα ή κάποιο άλλο δυστυχές γεγονός, όπως επίσης και από το γεγονός θανάτου ενός ιδιαίτερα σημαντικού ανθρώπου για ένα έθνος ή λαό. Χαρακτηρίζεται από πένθος που επιφέρει και μνημονικές δραστηριότητες που παρατηρούνται στην πλειοψηφία του πληθυσμού μιας χώρας. 

Κατά την διάρκεια του σε ορισμένες περιπτώσεις αποφασίζεται το κλείσιμο δημοσίων υπηρεσιών και σχολείων, η ανάρτηση των σημαιών μεσίστια και άλλες συμβολικές κινήσεις. Παρόμοια εκδήλωση πένθους μικρότερης διάρκειας είναι η τήρηση ενός λεπτού σιγής σε διάφορες συναθροίσεις και συγκεντρώσεις.
Μάργκαρετ Μπωφόρ, κόμισσα του Ντέβον

Η Μάργκαρετ Μπωφόρ, κόμισσα του Ντέβον (1409 - 1449), δισέγγονη του Εδουάρδου Γ΄ της Αγγλίας ήταν δεύτερη και μικρότερη κόρη του Ιωάννη Μπωφόρ, 1ου κόμη του Σόμερσετ και της Μάργκαρετ Χόλλαντ, δούκισσας του Κλάρενς (1385 - 1440). Ο πατέρας της ήταν ο μεγαλύτερος νόθος γιος του Ιωάννη της Γάνδης με την ερωμένη του Αικατερίνη Σουίνφορντ, ο γάμος που ακολούθησε μεταξύ τους (1396) νομιμοποίησε τα παιδιά τους.

Τα αδέλφια της Μάργκαρετ Μπωφόρ ήταν :

*Ερρίκος Μπωφόρ, 2ος κόμης του Σόμερσετ 
*Ιωάννης Μπωφόρ, 1ος δούκας του Σόμερσετ
*Ιωάννα Μπωφόρ
*Τόμας Μπωφόρ, κόμης του Περς
*Εδμόνδος Μπωφόρ, 2ος δούκας του Σόμερσετ
Ποδοσφαιρική Ομοσπονδία Ούπλαντ

Η Ποδοσφαιρική Ομοσπονδία Ούπλαντ (σουηδικά: "Upplands Fotbollförbund", Upplands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Ούπλαντ και σε ορισμένους δήμους στο βόρειο περιφερειακό τμήμα της Κομητείας της Στοκχόλμης και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 156 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στην Ουψάλα και ο πρόεδρός της είναι ο Ίνγκμαρ Άλμ.
Ποδοσφαιρική Ομοσπονδία Σμόλαντ

Η Ποδοσφαιρική Ομοσπονδία Σμόλαντ (σουηδικά: "Smålands Fotbollförbund", Smålands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Σμόλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 343 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Γιένσεπινγκ και ο πρόεδρός της είναι ο Χόκαν Ντάνιελσον.
Ομοσπονδία Ποδοσφαίρου Μπουρκίνα Φάσο

Η Ομοσπονδία Ποδοσφαίρου Μπουρκίνα Φάσο (γαλλικά: "Fédération Burkinabé de Football", FBF) είναι το όργανο διοίκησης του ποδοσφαίρου στην Μπουρκίνα Φάσο. Εδρεύει στο Ουαγκαντουγκού. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Μπουρκίνα Φάσο.
Ποδοσφαιρική Ομοσπονδία Βόρειας Βοθνίας

Η Ποδοσφαιρική Ομοσπονδία Βόρειας Βοθνίας (σουηδικά: "Norrbottens Fotbollförbund", Norrbottens FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία της Βόρειας Βοθνίας και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε τo 1917 και σήμερα έχει 104 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Λούλεο και ο πρόεδρός της είναι ο Ρόμπερτ Λίντστρομ.
Ποδοσφαιρική Ομοσπονδία Δυτικής Βοθνίας

Η Ποδοσφαιρική Ομοσπονδία Δυτικής Βοθνίας (σουηδικά: "Västerbottens Fotbollförbund", Västerbottens FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία της Δυτικής Βοθνίας και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου. Ιδρύθηκε τo 1924 και σήμερα έχει 135 μέλη.

Η ομοσπονδία είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Σκελέφτεο και ο πρόεδρός της είναι ο Τόμι Μποντίν. Πριν από τον Μποντίν πρόεδρος ήταν ο Μάγκνους Στένμπεργκ.
Ποδοσφαιρική Ομοσπονδία Μίεντελπαντ

Η Ποδοσφαιρική Ομοσπονδία Μίεντελπαντ (σουηδικά: "Medelpads Fotbollförbund", Medelpads FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Μίεντελπαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 46 μέλη και είναι υπεύθυνη για τη διεξαγωγή ποδοσφαιρικών διοργανώσεων και κυπέλλων σε χαμηλότερο επίπεδο. Η έδρα της βρίσκεται στο Σούντσβαλ και η πρόεδρός της είναι η Μαγκνταλένα Βάλγκρεν.
Ποδοσφαιρική Ομοσπονδία Χέλσινγκλαντ

Η Ποδοσφαιρική Ομοσπονδία Χέλσινγκλαντ (σουηδικά: "Hälsinglands Fotbollförbund", Hälsinglands FF) είναι ο οργανισμός που διατηρεί την εποπτεία του αθλήματος του ποδοσφαίρου στην ιστορική επαρχία Χέλσινγκλαντ και αποτελεί μία από τις 24 περιφερειακές ομοσπονδίες της Σουηδικής Ομοσπονδίας Ποδοσφαίρου.

Η ομοσπονδία έχει 61 μέλη και είναι υπεύθυνη για τη διεξαγωγή ποδοσφαιρικών διοργανώσεων σε χαμηλότερο επίπεδο. Η έδρα της βρίσκεται στο Σέντερχαμν και ο πρόεδρός της είναι ο Νταν Γιόνσον.
Πιοτροβίτσε

Το Πιοτροβίτσε (πολωνικά: "Piotrowice", ) είναι χωριό στη Πολωνία. Έχει πληθυσμό 352 κατοίκων το 2013. Η έκταση της πόλης ανέρχεται σε 8 χλμ². Το Πιοτροβίτσε είναι μια χωριό και χωρίζεται περαιτέρω σε 4 δήμους, γνωστοί ως ιντεγκράλνε σζεστσί βσι "(integralne części wsi)".
Ligue Sénégalaise de Football Professionnel

Η Ligue Sénégalaise de Football Professionnel (LSFP) είναι ο φορέας που είναι υπεύθυνος για τη διοργάνωση των επαγγελματικών πρωταθλημάτων ποδοσφαίρου στη Σενεγάλη. Τελεί υπό την εποπτεία της Ομοσπονδίας Ποδοσφαίρου Σενεγάλης.

Αποτελείται από 28 συλλόγους οι οποίοι μετέχουν στα πρωταθλήματα της Λιγκ 1 και Λιγκ 2, τα οποία βρίσκονται στην κορυφή του συστήματος ποδοσφαιρικών πρωταθλημάτων Σενεγάλης. Επίσης, είναι υπεύθυνη για τη διεξαγωγή του Λιγκ Καπ Σενεγάλης.
Σακούνι Τσουντχουρί

Ο Σακούνι Τσουντχουρί είναι Ινδός πολιτικός. Εξελέγη στη Λοκ Σάμπα, κάτω βουλή του Κοινοβουλίου της Ινδίας από την εκλογική περιφέρεια Χαγκάρια του Μπιχάρ, ως μέλος του κόμματος Σαμάτα για τη περίοδο 1998-1999. Γεννήθηκε στις 4 Ιανουαρίου 1941, στο Λαχανπούρ της επαρχίας Μουνγκέρ. Έχει 4 γιους και 2 κόρες, και είναι παντρεμένος με την Παρβάτι Ντέβι.
Η Οικογένεια Βλάπτει

Η Οικογένεια Βλάπτει είναι ο τίτλος ελληνικής κωμικής τηλεοπτικής σειράς παραγωγής 2009-2010, βασισμένη στην ισπανική σειρά "La familia Mata". Η σειρά προβλήθηκε από τον τηλεοπτικό σταθμό Mega Channel.

Τη διασκευή του σεναρίου στα ελληνικά ανέλαβαν ο Αλέξανδρος Ρήγας και ο Μάνος Ψιστάκης, ενώ τη σκηνοθεσία επιμελήθηκε ο Αντώνης Αγγελόπουλος. Η ιστορία της σειράς είχε δεχτεί επιρροή από την επιτυχημένη ταινία "The Addams Family" παραγωγής 1991.

Το τραγούδι τίτλων της σειράς φέρει τον τίτλο "Dolly Song" και ερμηνεύτηκε από το συγκρότημα Holly Dolly.

Η σειρά έκανε πρεμιέρα στις 21 Οκτωβρίου του 2009 ενώ το τελευταίο επεισόδιο προβλήθηκε στις 2 Ιουνίου του 2010.
Βόρειο Βιετνάμ

Το Βόρειο Βιετνάμ, επίσημα Λαϊκή Δημοκρατία του Βιετνάμ (βιετναμικά: "Việt Nam Dân Chủ Cộng Hòa"), ήταν μια χώρα στη Νοτιοανατολική Ασία από το 1954 έως το 1975. Ο Βιετναμέζος επαναστάτης ηγέτης Χο Τσι Μιν ανακήρυξε την ανεξαρτησία του από τη γαλλική Ινδοκίνα στις 2 Σεπτεμβρίου 1945 και ανακοίνωσε τη δημιουργία της Λαϊκής Δημοκρατίας του Βιετνάμ. Η Γαλλία επιβεβαίωσε την αποικιοκρατική της κυριαρχία και ακολούθησε πόλεμος μεταξύ της Γαλλίας και του Βιετνάμ, (Πρώτος πόλεμος της Ινδοκίνας) υπό την ηγεσία του προέδρου Χο Τσι Μιν. Οι Βιετμίν (Ένωση για την Ανεξαρτησία του Βιετνάμ) ήταν ένας συνασπισμός εθνικιστικών ομάδων, με επικεφαλής κυρίως κομμουνιστές. Τον Φεβρουάριο του 1951, οι κομμουνιστές ανακοίνωσαν τη δημιουργία του Κομμουνιστικού Κόμματος του Βιετνάμ (Εργατικό Κόμμα), περιθωριοποιώντας βαθμιαία τους μη κομμουνιστές εντός των Βιετμίν.

Μεταξύ του 1946 και του 1954, οι Βιετμίν κατέλαβαν και ήλεγχαν τις περισσότερες αγροτικές περιοχές του Βιετνάμ. Το 1954, μετά τη νίκη των Γάλλων, η διαπραγμάτευση των Συμφωνιών της Γενεύης τερμάτισε τον πόλεμο μεταξύ της Γαλλίας και Βιετμίν και παραχώρησε ανεξαρτησία στο Βιετνάμ. Οι Συμφωνίες της Γενεύης χώρισαν προσωρινά τη χώρα στις βόρειες και νότιες ζώνες και όριζαν γενικές εκλογές τον Ιούλιο του 1956 για να «επιφέρουν την ενοποίηση του Βιετνάμ». Η βόρεια ζώνη ονομαζόταν συνήθως Βόρειο Βιετνάμ, ενώ η νότια ζώνη ονομαζόταν συνήθως Νότιο Βιετνάμ. Η εποπτεία της εφαρμογής των Συμφωνιών της Γενεύης ήταν ευθύνη μιας διεθνούς επιτροπής που απαρτίζονταν από την Ινδία, τον Καναδά και την Πολωνία. Οι Ηνωμένες Πολιτείες δεν υπέγραψαν τις Συμφωνίες της Γενεύης, οι οποίες ανέφεραν ότι οι Ηνωμένες Πολιτείες «θα συνεχίσουν να επιδιώκουν την επίτευξη ενότητας μέσω ελεύθερων εκλογών που εποπτεύονται από τα Ηνωμένα Έθνη για να εξασφαλίσουν ότι διεξάγονται δίκαια». Τον Ιούλιο του 1955, ο πρωθυπουργός της Δημοκρατίας του Βιετνάμ, Νγκο Ντιν Ντιέμ, ανακοίνωσε ότι η Δημοκρατία του Βιετνάμ δεν θα συμμετάσχει σε εκλογές για την ενοποίηση της χώρας. Είπε ότι το Νότιο Βιετνάμ δεν είχε υπογράψει τις Συμφωνίες της Γενεύης και δεν δεσμευόταν από αυτές.

Μετά τη μη επανένωση του Βιετνάμ με εκλογές, η Λαϊκή Δημοκρατία του Βιετνάμ προσπάθησε να ενοποιήσει τη χώρα με τη βία στον Πόλεμο του Βιετνάμ (1955–75). Το Βόρειο Βιετνάμ και οι αντάρτες Βιετκόνγκ που υποστηρίχθηκαν από τους κομμουνιστές συμμάχους τους, συμπεριλαμβανομένης της Σοβιετικής Ένωσης και της Κίνας, αγωνίστηκαν ενάντια στα στρατεύματα του Νότιου Βιετνάμ, των Ηνωμένων Πολιτειών και άλλων αντικομμουνιστικών στρατιωτικών δυνάμεων, συμπεριλαμβανομένης της Νότιας Κορέας, της Αυστραλίας, της Ταϊλάνδης και άλλων μικρότερων κρατών. Το Βόρειο Βιετνάμ υποστήριξε επίσης αυτόχθονες κομμουνιστές αντάρτες στην Καμπότζη και το Λάος εναντίον των αντιστοίχων κυβερνήσεων των ΗΠΑ. Ο πόλεμος τελείωσε όταν οι δυνάμεις του Βορείου Βιετνάμ και των Βιετκόνγκ νίκησαν τη Δημοκρατία του Βιετνάμ και το 1976 ένωσαν τα δύο μέρη της χώρας στη Σοσιαλιστική Δημοκρατία του Βιετνάμ. Η διευρυμένη Λαϊκή Δημοκρατία διατήρησε την πολιτική κουλτούρα του Βόρειου Βιετνάμ υπό σοβιετική επιρροή και συνέχισε τις υπάρχουσες συμμετοχές της σε διεθνείς οργανισμούς όπως η Κομεκόν.
Χλωδόμηρος

O Χλωδόμηρος, "Chlodomer" ή "Clodomer" ή "Chlodomir" (περί το 495 - 524) από τον Οίκο των Μεροβιγγείων ήταν Βασιλιάς της Ορλεάνης (511 - 524), περιοχής που περιλάμβανε την Κοιλάδα του Λίγηρα.
Ελεονώρα Μπωφόρ

Η Λαίδη Ελεονώρα Μπωφόρ (1431 - 16 Αυγούστου 1501) ήταν η μεγαλύτερη κόρη του Εδμόνδου Μπωφόρ, 2ου δούκα του Σόμερσετ και της Ελεονόρας Μποσάμπ, δούκισσας του Σόμερσετ κόρης του Ριχάρδου Μποσάμπ, 13ου κόμη του Γουόρικ. Η Ελεονώρα Μπωφόρ ήταν η μεγαλύτερη αδελφή του Χένρι Μποφώρ, 3ου δούκα του Σόμερσετ και του Εδμόνδου Μπωφόρ, 4ου δούκα του Σόμερσετ και η μεγαλύτερη ετεροθαλής αδελφή του Χένρι Μποσάμπ, 1ου δούκα του Γουόρικ και της Άννας Νέβιλ, 16ης κόμισσας του Γουόρικ.
Τζων Μπωφόρ, μαρκήσιος του Ντόρσετ

Ο Τζων Μπωφόρ, μαρκήσιος του Ντόρσετ και κόμης του Ντόρσετ (1441 – 4 Μαΐου 1471) μέλος του Οίκου των Μπωφόρ που πολέμησε στο πλευρό του Οίκου του Λάνκαστερ στον Πόλεμο των Ρόδων ήταν μικρότερος γιος του Εδμόνδου Μπωφόρ, 2ου δούκα του Σόμερσετ και της Ελεονόρας Μποσάμπ, δούκισσας του Σόμερσετ κόρης του Ριχάρδου Μποσάμπ, 13ου κόμη του Γουόρικ. Ο μεγαλύτερος αδελφός του Χένρι Μποφώρ, 3ος δούκας του Σόμερσετ σκοτώθηκε στην "μάχη του Χέξαμ" στο πλευρό των Λάνκαστερ (1464) και τον διαδέχθηκε στο δουκάτο ο δεύτερος αδελφός του Εδμόνδος Μπωφόρ, 4ος δούκας του Σόμερσετ. O Τζων Μπωφόρ σαν μικρότερος αδελφός πήρε τους τίτλους του "μαρκησίου του Ντόρσετ" και του "κόμη του Ντόρσετ" που συνήθως έπαιρνε ο διάδοχος του δουκάτου από την οικογένεια Μπωφόρ. 

Οι τίτλοι δεν αναγνωρίστηκαν από τον Εδουάρδο Δ΄ της Αγγλίας, ο Τζων εξορίστηκε αρχικά στην Βουργουνδία (1461) και στην συνέχεια στην Γαλλία. Ο Τζων και ο αδελφός του Εδμόνδος επέστρεψαν στην Αγγλία τον Οκτώβριο του 1470 όταν επανήλθε στον θρόνο ο Ερρίκος ΣΤ΄ της Αγγλίας αλλά σύντομα εκθρονίστηκε ξανά.
Ο Τζων Μπωφόρ έπεσε στην "μάχη του Τιουκέσμπουρι" στις 4 Μαΐου 1471 στο πλευρό του αδελφού του Εδμόνδου που αποκεφαλίστηκε και εκείνος σε δυο μέρες. Ο Τζων δεν παντρεύτηκε και δεν άφησε παιδιά, με τον θάνατο του η νόμιμη γενεαλογική γραμμή των Μπωφόρ ξεκληρίστηκε.
Μάργκαρετ Μπωφόρ, κόμισσα του Στάφορντ

Η Μάργκαρετ Μπωφόρ, κόμισσα του Στάφορντ (1437 - 1474) Αγγλίδα ευγενής μέλος του Οίκο των Μπωφόρ ήταν τέταρτη κόρη του Εδμόνδου Μπωφόρ, 2ου δούκα του Σόμερσετ και της Ελεονόρας Μποσάμπ, δούκισσας του Σόμερσετ κόρης του Ριχάρδου Μποσάμπ, 13ου κόμη του Γουόρικ. 
Η Μάργκαρετ παντρεύτηκε σε πρώτο γάμο τον Χάμφρεϊ Στάφορντ, κόμη του Στάφορντ μεγαλύτερο γιο και διάδοχο του Χάμφρεϊ Στάφορντ, 1ου δούκα του Μπάκινγκχαμ και της Άννας Στάφορντ της κόρης του Ραλφ Νέβιλ, 1ου κόμη του Γουέστμορλαντ και της δεύτερης συζύγου του Ιωάννας Μπωφόρ, μαζί του απέκτησε :

*Χένρι Στάφορντ, 2ος δούκας του Μπάκινγκχαμ (4 Σεπτεμβρίου 1454 - 2 Νοεμβρίου 1483)

Ο πατέρας της ήταν αρχηγός του στρατού του Οίκου του Λάνκαστερ στην "1η μάχη του Σαιν Άλμπαν" (22 Μαΐου 1455) εναντίον του αντιπάλου του Ριχάρδου της Υόρκης. Ο σύζυγος της ακολούθησε τον πεθερό του στην μάχη, ο πατέρας της σκοτώθηκε και ο σύζυγος της τραυματίστηκε, η Μάργκαρετ έμεινε χήρα τρία χρόνια αργότερα όταν ο Χάμφρεϊ Στάφορντ πέθανε από πανώλη.

Η Μάργκαρετ παντρεύτηκε σε δεύτερο γάμο τον Σερ Ριχάρδο Ντάιρελ με τον οποίο απέκτησε :

*Μάργκαρετ Ντάιρελ, παντρεύτηκε τον Τζέιμς Τουτκέτ, 7ο βαρόνο του Αούντλει και απέκτησε τον Τζων Τουτκέτ, 8ο βαρόνο του Αούντλει.
Έρημος Τενγκέρ

Η Έρημος Τενγκέρ (, κινεζικά: 腾格里沙漠, πινγίν: Ténggélǐ Shāmò, κυριολεκτικά Έρημος του Ουρανού) είναι ξηρή φυσική περιοχή που καλύπτει περίπου 36.700 τ.χλμ. και βρίσκεται κυρίως στην Αυτόνομη Περιοχή Εσωτερικής Μογγολίας στην Κίνα.

Η έρημος επεκτείνεται σε μέγεθος.
Γκιρίτζα Πρασάντ Τζόσι

Ο Γκιρίτζα Πρασάντ Τζόσι (Ντεβανάγκαρι: गिरिजाप्रसाद जोशी) (1939–1987) ήταν πολύπλευρος Νεπαλέζος ποιητής που έθεσε μια νέα τάση για τη λογοτεχνία στα Νεπάλ Μπάσα. Τα ποιήματα, έπη, θεατρικά έργα και μυθιστορήματά του έσπασαν τη παράδοση και διέσχισαν τα συμβατικά σύνορα. Έχει τιμηθεί με το τίτλο του μεγάλου ποιητή.
Θευδεβάλδος

Ο Θευδεβάλδος ή Θεοβάλδος (Γαλλική γλώσσα :"Thibaut", Γερμανική γλώσσα :"Theudowald" , περί το 535 - 555) μέλος του Οίκου των Μεροβιγγείων ήταν Βασιλιάς της Αυστρασίας (548 - 555), περιοχής που περιείχε τις πόλεις Μετς και Ρενς.

Το 547/8 απεβίωσε ο πατέρας του, τον διαδέχθηκε σε ηλικία 13 ετών και ασθενής. Οι ευγενείς ωστόσο ήταν πιστοί στη μνήμη τού πατέρα του και αυτό διατήρησε την ειρήνη κατά την ανηλικότητα του. Ο γάμος του με την Βαλντράντα κόρη του ηγεμόνα των Λομβαρδών Βάχο και μίας αδελφής της δεύτερης συζύγου του πατέρα του ενίσχυσε τη συμμαχία των Φράγκων της Αυστρασίας με τη Λομβαρδία. Δεν μπορούσε να διατηρήσει την κατάκτηση της βόρειας Ιταλίας από τον πατέρα του: ο Ιουστινιανός Α´ έστειλε στρατό υπό τον Ναρσή (552), οι Φράγκοι πιθανότατα χάρη σε μια επιδημία πανώλης που είχε ξεσπάσει στην Απουλία ηττήθηκαν.
Έπειτα από μακροχρόνια ασθένεια και κατάπτωση απεβίωσε (555) χωρίς να αποκτήσει παιδιά με την Βαλντράντα. Το βασίλειό του περιήλθε στον μεγάλο θείο του Χλωτάριο Α΄ τού Σουασόν, που τελικά έγινε βασιλιάς όλων των Φράγκων.
Διαίρεση Φαριντπούρ

μικρογραφία|Χάρτης της διαίρεσης Φαριντπούρ
Η Διαίρεση Φαριντπούρ (), είναι μια προτεινόμενη διοικητική διαίρεση εντός του Μπαγκλαντές και θα καταλαμβάνει τα νότια τμήματα της υπάρχουσας διαίρεσης Ντάκα, η οποία περιλαμβάνει τις επαρχίες Φαριντπούρ, Γκοπαλγκάντζ, Μανταριπούρ, Ρατζμπάρι και Σαριατπούρ της διαίρεσης Ντάκα.
Επιχείρηση Φέλιξ

Η Επιχείρηση Φέλιξ(αγγλ.: Operation Felix) ήταν η κωδική ονομασία για μια προτεινόμενη γερμανική κατάληψη του Γιβραλτάρ κατά τη διάρκεια του Β 'Παγκοσμίου Πολέμου, με την επιφύλαξη της συνεργασίας του Ισπανού δικτάκτορα Φρανσίσκο Φράνκο. Ποτέ δεν προχώρησε, κυρίως λόγω της απροθυμίας του Φράνκο να μπει στον πόλεμο. Ο Χίτλερ δεν γνώριζε ότι ο δικός του απεσταλμένος του, ο Ναύαρχος Βίλχελμ Κανάρις, επικεφαλής της Άμπβερ (Υπηρεσία Αντικατασκοπείας), έτρεχε ένα μυστικό αντιστασιακό κίνημα και σε στενή συνεργασία με τον Φράνκο καθορίζοντας συγκεκριμένους όρους που ο Χίτλερ ήταν βέβαιο ότι θα αρνηθεί. Αυτό θα διασφάλιζε ότι θα αποτύχουν οι διαπραγματεύσεις.
Σίντχι Τσαράν

Ο Σίντχι Τσαράν Σρέσθα (Ντεβανάγκαρι: सिद्धिचरण श्रेष्ठ) (21 Μαΐου 1912 - 4 Ιουνίου 1992) ήταν ένας από τους σημαντικότερους συγγραφείς του Νεπάλ. Συνέβαλε στον αγώνα ενάντια στο αυταρχικό καθεστώς των Ράνα (1846-1951) μέσω των γραπτών του. Η επαναστατική του ποίηση αφύπνισε τους μαχητές της ελευθερίας και καταδικάστηκε σε 18 χρόνια φυλάκισης για τις λογοτεχνικές του δραστηριότητες. Έγραψε στα Νεπάλ Μπάσα και τα νεπαλικά. 

Το ποίημά του "Η αγαπημένη μου Οχαλντούνγκα" στο Νεπάλ θεωρείται ένα από τα αριστουργήματα του. Σε αυτό το ποίημα, έχει εκφράσει πόσο υπερήφανος όταν περιγράφει τον τόπο Οχαλντουνγκάιν ανατολικό Νεπάλ, όπου γεννήθηκε και μεγάλωσε.
Διαίρεση Προεδρίας

μικρογραφία|282x282εσ|Διαιρέσεις της Δυτικής Βεγγάλης
Η Διαίρεση Προεδρίας είναι διοικητική διαίρεση εντός της Ινδικής πολιτείας της Δυτικής Βεγγάλης. Η έδρα και η μεγαλύτερη πόλη της διαίρεσης Προεδρίας είναι η Καλκούτα, η πρωτεύουσα της πολιτείας.

Αποτελείται από 5 επαρχίες:
Χραμ

Ο Χραμ, γαλλ. Chramn(e) (απεβ. 561) από τον Οίκο των Μεροβιγγείων εξεγέρθηκε εναντίον τού πατέρα του με αποτέλεσμα να καεί στην πυρά με την οικογένειά του. Το όνομά του σημαίνει "κοράκι" στα παλαιά Φραγκικά.
Διαίρεση Κομίλλα

μικρογραφία|Χάρτης της διαίρεσης Κομίλλα
Η Διαίρεση Κομίλλα () είναι μια προτεινόμενη διοικητική διαίρεση εντός του Μπαγκλαντές για τα βόρεια τμήματα της υπάρχουσας διαίρεσης Τσιταγκόνγκ, αποτελούμενη από τις επαρχίες Μπραχμανμπάρια, Κομίλλα, Τσαντπούρ, Νοαχάλι, Φένι και Λακσμιπούρ της Διαίρεσης Τσιταγκόνγκ. Καλύπτει τις νοτιοανατολικές περιοχές της χώρας, με συνολική έκταση 12.848,53 τ.χλμ. και στην απογραφή του 2011 είχε πληθυσμό 16.708.000 κατοίκων.
Ουίλαρντ βαν Όρμαν Κουίν

Ο Ουίλαρντ βαν Όρμαν Κουίν ("αγγλικά": "Willard Van Orman Quine," προφέρεται και ως "Κουάιν"/"Κουέιν", γνωστός και ως "Βαν" στους οικείους του, 25 Ιουνίου 1908 - 25 Δεκεμβρίου 2000) ήταν Αμερικανός φιλόσοφος και λογικολόγος της αναλυτικής παράδοσης, ο οποίος θεωρείται ένας από τους σημαντικότερους φιλοσόφους του 20ού αιώνα.
Καταρίνα Τζόνσον-Τόμσον

Η Καταρίνα Τζόνσον-Τόμσον ("Katarina Mary Johnson-Thompson," 9 Ιανουαρίου 1993) είναι Βρετανίδα αθλήτρια του στίβου, που ειδικεύεται στο έπταθλο. Στο Ευρωπαϊκό Πρωτάθλημα Κλειστού Στίβου 2015 έγινε πρωταθλήτρια Ευρώπης στο πένταθλο με ρεκόρ 5000 πόντους και στο Παγκόσμιο Πρωτάθλημα Κλειστού Στίβου 2018 έγινε πρωταθλήτρια στο πένταθλο ; και στις δυο διοργανώσεις κέρδισε το χρυσό μετάλλιο. Στο άλμα εις ύψος, έγινε παγκόσμια πρωταθλήτρια το 2012 και κέρδισε το ασημένιο μετάλλιο στο Παγκόσμιο Πρωτάθλημα 2014. Είναι επίσης κάτοχος δυο παγκοσμίων ρεκόρ στο άλμα εις ύψος : 1.98μ το 2016 και 1.97μ το 2015.

Τα αποτελέσματα της Τζόνσον στο έπταθλο περιλαμβάνουν την 14η θέση στους Θερινούς Ολυμπιακούς Αγώνες 2012 στο Λονδίνο, την πέμπτη θέση στο Παγκόσμιο Πρωτάθλημα 2013, την 6η θέση στους Ολυμπιακούς Αγώνες του Ρίο το 2016 και την 5η θέση στο Παγκόσμιο Πρωτάθλημα Στίβου 2017. Κέρδισε το χρυσό μετάλλιο στο έπταθλο στους Αγώνες 2018 προτού κερδίσει το ασημένιο μετάλλιο στο Ευρωπαϊκό Πρωτάθλημα 2018 με ένα προσωπικό ρεκόρ 6759 πόντους, διάκριση που την κατέταξε στο top 25 των αθλητών παγκοσμίως.
Επαφρόδιτος

: * "Για άλλα πρόσωπα με το ίδιο όνομα, δείτε Επαφρόδιτος (αποσαφήνιση)."

Ο Επαφρόδιτος (ή και Επαφράς) ήταν ένας από τους Εβδομήκοντα Αποστόλους του Χριστού, αναφερόμενος στην Καινή Διαθήκη ως απεσταλμένος από την Εκκλησία των Φιλιππησίων και των Κολοσσαέων για να βοηθήσει τον Απόστολο Παύλο στο έργο του ("Φιλιπ." β΄ 25-30). Θεωρείται άγιος από την Ορθόδοξη και τη Ρωμαιοκαθολική Εκκλησία. Αναφέρεται όμως και ως Επίσκοπος των Φιλίππων και της Ανδριάκης ή Αδράκης (υπήρχαν τουλάχιστον δύο αρχαίες πόλεις με το όνομα Ανδριάκη, μία στη Θράκη και μία στη Μικρά Ασία), αλλά και ως ο πρώτος επίσκοπος της Ταρρακινής, στην Ιταλία. Δεν υπάρχουν επαρκείς ενδείξεις ότι ο/οι εν λόγω επίσκοπος/οι ήταν το ίδιο πρόσωπο με τον απόστολο εκ των Εβδομήκοντα. Η μνήμη του εορτάζεται στις 8 Δεκεμβρίου από την Ορθόδοξη Εκκλησία και στις 22 Μαρτίου από τη Ρωμαιοκαθολική.
Ιβόνα Ντάντιτς

Η Ιβόνα Ντάντιτς (29 Δεκεμβρίου 1993) είναι Αυστριακή αθλήτρια του στίβου. Συμμετέχει στο αγώνισμα του έπταθλου.

Στους Ολυμπιακούς Αγώνες 2016 βγήκε 21η στο έπταθλο. Στο Ευρωπαϊκό Πρωτάθλημα Κλειστού Στίβου 2017 στο Βελιγράδι βγήκε δεύτερη στο πένταθλο.

Το 2018 στο Παγκόσμιο Πρωτάθλημα Κλειστού Στίβου στο Μπέρμιγχαμ κατατάχθηκε 2η με ασημένιο μετάλλιο στο πένταθλο.
Χαριβέρτος Α΄

Ο Χαριβέρτος Α΄ (Γαλλική γλώσσα : "Charibert I", 517 - Δεκέμβριος 567) μέλος του Οίκου των Μεροβιγγείων ήταν Βασιλιάς του Παρισιού (561 - 567). Ήταν ο πρώτος (επιζήσας) γιος τού Χλωτάριου Α΄ βασιλιά της Νευστρίας (Σουασόν) και της Ίνγκουντ, κόρης τού Μπαντέρικ ηγεμόνα των Θουριγγίων. Ο Χλωτάριος Α΄ είχε καταφέρει να αποκτήσει τα μερίδια των τριών μεγαλύτερων αδελφών του και να επανενώσει τη Φραγκία.
Ο Γρηγόριος της Τουρ περιγράφει τις ακολασίες τού Χαριβέρτου Α΄: ότι ήταν νυμφομανής, συμμετείχε σε όργια και ήθελε να αφήνει εγκύους γυναίκες, αλλά αυτά δεν επαληθεύονται από άλλες πηγές του 6ου αι. Ο Χαριβέρτος Α΄ πάντρεψε την κόρη του Μπέρθα με τον Έθελμπερτ, παγανιστή βασιλιά του Κεντ, μετέφερε στην αυλή της έναν χριστιανό επίσκοπο σαν εξομολογητή. Η δράση της βοήθησε σημαντικά στην μεταστροφή της Άγγλο-Σαξονικής αυλής στον χριστιανισμό όταν ήρθε με ιεραποστολή ο Αυγουστίνος του Καντέρμπερι (597), βαπτίστηκε ο πρώτος Άγγλο-Σάξονας βασιλιάς.
Χιλδεβέρτος Α΄

O Χιλδεβέρτος Α΄ ("Childebert I", Ρενς, περί το 496 - 23 Δεκεμβρίου 558) μέλος του Οίκου των Μεροβιγγείων ήταν Βασιλιάς των Φράγκων στο ένα τέταρτο (511 - 558) και Βασιλιάς της κεντρικής Βουργουνδίας (534 - 558). Ο Χιλδεβέρτος Α΄ ήταν ο τρίτος γιος του ηγεμόνα των Σαλίων Φράγκων Κλόβις Α΄ και ο δεύτερος με την επίσημη σύζυγο του Αγία Κλοτίλδη. Αργότερα δέχτηκε τμήμα του βασιλείου της Ορλεάνης (524 - 558). Με τον θάνατο του Κλόβις Α΄ (511) οι γιοι του μοίρασαν το απέραντο βασίλειο, ο Χιλδεβέρτος Α΄ πήρε το Παρίσι, η περιοχή του έφτανε μέχρι τον ποταμό Σομ, την Μάγχη και την Αρμορική, σημερινή Βρετάνη. Ο Θευδέριχος Α΄ πήρε την Αυστρασία, την περιοχή του Μετς και του Ρενς, ο Χλωδόμηρος την Ορλεάνη (με την κοιλάδα του Λίγηρα) και ο Χλωτάριος Α΄ το Σουασόν.
Γκούντραμ

Ο Άγιος Γκούντραμ ("Gontran", Σουασόν, περί το 532 - Σαλόν-συρ-Σον, 28 Μαρτίου 592) μέλος του Οίκο των Μεροβιγγείων ήταν Βασιλιάς της Ορλεάνης και Βασιλιάς της Βουργουνδίας (561 - 592). Ο Γκούντραμ ήταν τέταρτος αλλά δεύτερος επιζήσας γιος του Χλωτάριου Α΄ και της τρίτης συζύγου του Ίνγκουντ της κόρης του ηγεμόνα των Θουριγγίων Μπαντέρικ, το όνομα του μεταφράζεται ως "κοράκι πολέμου". Με τον θάνατο του πατέρα του έγινε βασιλιάς στο ένα τέταρτο του βασιλείου των Φράγκων και μετέφερε την πρωτεύουσα του στην Ορλεάνη.
Χιλπέριχος Α΄

O Χιλπέριχος Α΄ ("Chilperic Ier", περί το 537 - 584) μέλος του Οίκου των Μεροβιγγείων ήταν βασιλιάς του Σουασόν και της Νευστρίας (561 - 584). Ο Χιλπέριχος Α΄ ήταν γιος του Βασιλέως των Φράγκων και του Σουασόν Χλωτάριου Α΄ και της Αρεγούνδης κόρης του βασιλέως των Θουριγγίων Μπαντέρικ. Ο πατέρας του είχε άλλους τρεις γιους με την αδελφή της μητέρας του Ίνγκουντ. Αμέσως μετά τον θάνατο του πατέρα του (561) έβαλε στόχο να κληρονομήσει ολόκληρο το βασίλειο, έκανε κατάσχεση στους βασιλικούς θησαυρούς από την πόλη Μπερνύ και εισήλθε στο Παρίσι. Τα αδέλφια του τον ανάγκασαν ωστόσο να μοιράσει το βασίλειο, στο μερίδιο του Χιλπέριχου Α΄ πέρασαν εκτός από το Σουασόν η Αμιένη, η Αράς, η Καμπραί, η Θερουάν, η Τουρναί και η Βουλώνη.
Ουίλιαμ Φροστ

Ο Ουίλιαμ Φροστ (, 28 Μαΐου 1848 – Μάρτιος 1935) ήταν Ουαλός σχεδιαστής μίας πρώιμης ιπτάμενης μηχανής, με όνομα Frost Airship Glider.

[[Σχέδιο ευρεσιτεχνίας]] για την ιπτάμενη μηχανή του Φροστ
Ζηνάς ο Νομικός

Ο Ζηνάς ο Νομικός (αρχ. ελλ. "Ζηνᾶς") ήταν Χριστιανός του 1ου αιώνα, που αναφέρεται στην "Επιστολή προς Τίτο" του Αποστόλου Παύλου, στην Καινή Διαθήκη. Συγκεκριμένα, στο γ΄ κεφάλαιο της επιστολής (στ. 13) ο Παύλος γράφει: "«Bring Zenas the lawyer and Apollos on their journey diligently, that nothing be wanting unto them". Το όνομα «Ζηνάς» είναι συντομευμένη μορφή του "Ζηνόδωρος", που σημαίνει «δώρο του Ζηνός». Κατά την παράδοση, ήταν ένας από τους μη κατονομαζόμενους Εβδομήκοντα Αποστόλους που στάλθηκαν από τον Ιησού Χριστό στα χωριά της Γαλιλαίας, όπως αναφέρεται στο "Κατά Λουκάν" Ευαγγέλιο (ι΄ 1-24). 

Έχει υποστηριχθεί ότι ο Ζηνάς υπήρξε ο πρώτος ιστορικά επίσκοπος της Λύδδας (Διοσπόλεως) και ο συγγραφέας των "Πράξεων του Τίτου". Μερικοί έχουν υποστηρίξει επίσης ότι ο Ζηνάς αναφέρεται και στο απόκρυφο βιβλίο "Πράξεις του Παύλου" με το όνομα «Ζήνων», ως γιος του Ονησιφόρου. Σύμφωνα με τον ορθόδοξο συναξαριστή, ήταν επίσκοπος της Λαοδικείας.

Ο Ζηνάς ο Νομικός τιμάται ως άγιος από τη Ρωμαιοκαθολική Εκκλησία στις 14 Απριλίου και από την Ορθόδοξη στις 27 Σεπτεμβρίου (και στη σύναξη των 70 Αποστόλων στις 4 Ιανουαρίου).
Χαριβέρτος Β΄

Ο Χαριβέρτος Β΄, Charibert II (607/617 - 8 Απριλίου 632) από τον Οίκο των Μεροβιγγείων ήταν βασιλιάς της Ακουιτανίας (629-632) με πρωτεύουσά του την Τουλούζη.
Πρωτάθλημα ποδοσφαίρου Λιβύης

To Πρωτάθλημα ποδοσφαίρου Λιβύης (αραβικά: دوري الدرجة الأولى الليبي لكرة القدم) αποτελεί την ανώτατη εθνική κατηγορία στο σύστημα ποδοσφαιρικών πρωταθλημάτων Λιβύης. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Λιβύης.
Αινείας Βασιλειάδης

Ο Αινείας Βασιλειάδης (1926 – 2 Απριλίου 2007) ήταν Έλληνας χημικός.

Γεννήθηκε στη Λάρνακα της Κύπρου, αλλά από το 1931 είχαν εγκατασταθεί με την οικογένειά του στην Αθήνα. Σπούδασε στο Τμήμα Χημείας του Πανεπιστημίου Αθηνών, από όπου πήρε το πτυχίο του με άριστα το 1951. Κατόπιν, με υποτροφία του ΙΚΥ, σπούδασε μεταπτυχιακά στο Πανεπιστήμιο του Ληντς της Αγγλίας, από όπου πήρε και το διδακτορικό του τον Νοέμβριο του 1956.

Από τον Απρίλιο του 1957 μέχρι τον Φεβρουάριο του 1958 εργάσθηκε ως έκτακτος και κατόπιν, μέχρι τον Απρίλιο του 1959, ως τακτικός Βοηθός του Εργαστηρίου Βιομηχανικής Χημείας, στο Τμήμα Χημείας του Πανεπιστημίου Αθηνών. Τον Απρίλιο του 1961 πήγε με υποτροφία και εργάσθηκε ερευνητικά στο Ινστιτούτο Μαλλιού του Άαχεν της Γερμανίας. Τον Ιούλιο του 1962 επέστρεψε στην Ελλάδα και προσλήφθηκε στο Εθνικό Ίδρυμα Ερευνών, μέχρι τον Φεβρουάριο του 1964, οπότε και ανέλαβε καθήκοντα επιμελητή στο Εργαστήριο Βιομηχανικής Χημείας του Πανεπιστημίου Αθηνών. Το 1968 εκλέχθηκε τακτικός καθηγητής στο Τμήμα Χημείας του Πανεπιστημίου Πατρών και το 1970 τακτικός καθηγητής στο Τμήμα Χημείας του Πανεπιστημίου Αθηνών, θέση στην οποία ολοκλήρωσε τη σταδιοδρομία του. Απεβίωσε τη Μεγάλη Δευτέρα του 2007, σε ηλικία 81 ετών.
Άννα Τζιν Αίαρς

Η Άννα Τζιν Αίαρς (Anna Jean Ayres) (10 Ιανουαρίου 1920 – 16 Δεκεμβρίου 1988) ήταν Αμερικανίδα Εργοθεραπεύτρια, εκπαιδευτική ψυχολόγος και υπερασπίστρια των ατόμων με ειδικές ανάγκες. Έγινε γνωστή για τη δουλειά της στη θεωρία Αισθητηριακής Ολοκλήρωσης (SIT).
Ουόλτερ Τιούκσμπερι

Ο Ουόλτερ Τιούκσμπερι (21 Μαρτίου 1876 – 24 Απριλίου 1968) ήταν Αμερικανός αθλητής του στίβου. Διακρινόταν στα σπριντ.

Γεννήθηκε στην Πενσυλβάνια των Ηνωμένων Πολιτειών το 1876.

Στους Ολυμπιακούς Αγώνες 1900, ο Τεόκσμπυρι κατέκτησε 2 χρυσά, 2 ασημένια και 1 χάλκινο σε αγωνίσματα σπριντ.

Πέθανε στις 24 Απριλίου 1968, σε ηλικία 92 ετών, στην Πενσυλβάνια.
Σιγιβέρτος Α΄

Ο Σιγιβέρτος Α΄ ("Sigebert Ier", περί το 535 - περί το 575) μέλος του Οίκου των Μεροβιγγείων ήταν Βασιλιάς της Αυστρασίας και του Ρενς (561 - 575) 561-575. Ο Σιγιβέρτος Α΄ ήταν ο τρίτος επιζήσας γιος τού Χλωτάριου Α΄ βασιλιά της Σουασόν & μετά όλων των Φράγκων και της Ίνγκουντ, κόρης τού Μπαντέρικ ηγεμόνα των Θουριγγίων. Η βασιλεία του κύλισε με την εμφύλια διαμάχη με τον αδελφό του Χιλπέριχο Α΄, που ήταν επιτυχής. Ο πατέρας του απεβίωσε (561) και σύμφωνα με το έθιμο των Φράγκων το βασίλειο διαιρέθηκε μεταξύ των αδελφών: ο Χαριβέρτος Α΄ έλαβε το Παρίσι, τη Νευστρία, το Πουατιέ, την Ακουιτανία και την Τουλούζη, ο Γκούντραμ την Ορλεάνη και τη Βουργουνδία, ο Σιγιβέρτος Α΄ την Αυστρασία (Ρενς) και ο Χιλπέριχος Α΄ το Σουασόν. Οι Άβαροι μια βαρβαρική νομαδική φυλή που σχετίζεται με τους Ούννους προχώρησε σε καταστροφικές επιδρομές, ο Σιγιβέρτος Α΄ μετακίνησε την πρωτεύουσα του από το Ρενς στην Μετς και τους απέκρουσε δύο φορές (562, 568).
Σχέσεις Βελγίου-Ελλάδας

Οι Σχέσεις Βελγίου-Ελλάδας αναφέρονται στις εξωτερικές σχέσεις μεταξύ Βελγίου και Ελλάδας. Και οι δύο χώρες σύστησαν άμεσες διπλωματικές σχέσεις το 1874. Το Βέλγιο έχει πρεσβεία στην Αθήνα και 7 επίτιμα προξενεία στις πόλεις Κέρκυρα, Ηράκλειο, Μυτιλήνη, Πάτρα, Πειραιά, Ρόδο και Θεσσαλονίκη. Από το 1945, η Ελλάδα έχει πρεσβεία στις Βρυξέλλες.

Και οι δύο χώρες είναι πλήρη μέλη του ΝΑΤΟ και της Ευρωπαϊκής Ένωσης. Υπάρχουν μεταξύ 15.000 με 26.000 Έλληνες που ζουν στο Βέλγιο και 5.000 περίπου Βέλγοι ζουν στην Ελλάδα. Η Βελγική Σχολή Αθηνών και χρονολογείται από τη δεκαετία του 1960 και διαπιστεύτηκε το 1985. Είναι ένα από τα 17 ξένα αρχαιολογικά ινστιτούτα στην Αθήνα.
Κάρολος Σόμερσετ, 1ος κόμης του Γούστερ

Ο Κάρολος Σόμερσετ, 1ος κόμης του Γούστερ (1460 - 15 Μαρτίου 1526) Άγγλος ευγενής και 1ος Κόμης του Γούστερ ήταν νόθος γιος του Χένρι Μποφώρ, 3ου δούκα του Σόμερσετ και της ερωμένης του Τζοάν Χιλλ. Ο Κάρολος Σόμερσετ έγινε μέλος του Τάγματος της Περικνημίδας (1496), στις 1 Φεβρουαρίου 1514 δημιουργήθηκε για λογαριασμό του η κομητεία του Γούστερ και έγινε λόρδος Καγκελάριος στο νοικοκυριό του Ερρίκου Η΄ της Αγγλίας. Ορίστηκε υπεύθυνος για την συνάντηση που έγινε ανάμεσα στον Ερρίκο Η΄ και τον Φραγκίσκο Α΄ της Γαλλίας (1520)
Χριστόφορος Κατσαδιώτης

Ο Χριστόφορος Κατσαδιώτης είναι Έλληνας χαράκτης και γεννήθηκε (24 Νοεμβρίου 1971) στην Αθήνα. Για 15 χρόνια εργάστηκε ως δημοσιογράφος σε ραδιοφωνικούς σταθμούς, την τηλεόραση και στον περιοδικό τύπο. Σπούδασε στο Τμήμα Εικαστικών και Εφαρμοσμένων Τεχνών της Σχολής Καλών Τεχνών του Αριστοτελείου Πανεπιστημίου Θεσσαλονίκης (2009-2014), Έχει πραγματοποιήσει πολλές ατομικές και ομαδικές εκθέσεις σε Ελλάδα, Γαλλία, Πολωνία, κ.α.. Χαρακτικά του έργα έχουν χρησιμοποιηθεί από τους εκδοτικούς οίκους Gutenberg, Διάττων, Μανδραγόρας, Πολύτροπον, Κέδρος, Μελάνι και Μπαρτζουλιάνος, ενώ έχει βραβευθεί για το έργο του -"2011" Βραβείο Αριστοτελείου Πανεπιστήμιου Θεσσαλονίκης , πρόγραμμα LLP- Erasmus. -"2012" Βραβείο 1ης Μπιενάλε Ελλήνων Σπουδαστών Χαρακτών Ex-Libris, Κρήτη. -"2017" Βραβείο 12ο Διεθνές Φεστιβάλ Animation - “12th Athens Animfest” (“Carousel"-Animation χαρακτικής). Από το 2013 εγκαταστάθηκε στο Παρίσι και παράλληλα αρθρογραφεί στον ελληνικό τύπο για τα εικαστικά δρώμενα εκεί. Tο 2015, τα θέατρα Eurydice, Zérο και Théâtre du Cristal του Παρισιού, χρησιμοποίησαν χαρακτικά του έργα για την προβολή των παραστάσεων τους. Εξειδικεύεται κυρίως στην οξυγραφία, η οποία είναι η γραφή με οξέα πάνω σε μεταλλική πλάκα (μήτρα), και στην συνέχεια τυπώνεται στο χαρτί, με την χρήση πρέσας https://vimeo.com/340849370. Το 2017 υπήρξε υποψήφιος για την θέση καθηγητή, στη βαθμίδα του Αναπληρωτή Καθηγητή ή του Επίκουρου Καθηγητή στον Τομέα Χαρακτικής του Τμήματος Εικαστικών Τεχνών της Α.Σ.Κ.Τ. 

Χαρακτική – ραφή - Animation
Ακολουθεί μια δική του διαδικασία – τεχνική, μετά το τύπωμα της μήτρας στο χαρτί. Μια αναγέννηση μέσα από την καταστροφή, μια ανασύνθεση του ίδιου θέματος, τεμαχίζοντας τα αντίτυπα και τοποθετώντας τα ξανά, σε μια νέα αφήγηση της εικόνας. Δημιουργεί ένα παζλ σταθεροποιώντας τα χάρτινα κομμάτια ράβοντας τα, κάθε κομματάκι με το αντίστοιχο χρώμα κλωστής, ώστε να μην είναι ορατό. Η εξέλιξη αυτή, καθιστά τα έργα του μοναδικά, δηλαδή να μην υπάρχει αντίτυπο, παρότι προέρχονται από μίτρες. Με την ίδια λογική, ψηφιοποιεί τα τυπωμένα κομμάτια χαρτιού και δημιουργεί μικρού μήκους animation.
Χένρι Σόμερσετ, 2ος κόμης του Γούστερ

Ο Χένρι Σόμερσετ, 2ος κόμης του Γούστερ (1496 - 26 Νοεμβρίου 1549), 2ος Κόμης του Γούστερ ήταν γιος και διάδοχος του Καρόλου Σόμερσετ, 1ου κόμη του Γούστερ και της Ελισάβετ Χέρμπερτ, 3ης βαρόνης του Χέρμπερτ. Με τον θάνατο του πατέρα του στις 15 Απριλίου 1526 τον διαδέχθηκε ως δεύτερος κόμης του Γούστερ και κληρονόμησε από την μητέρα του την βαρονία του Χέρμπερτ.
Θησαυρός των Μασσαλιωτών

Ο Θησαυρός των Μασσαλιωτών ή "Αιολικός θησαυρός" ή "Ιωνικός Θησαυρός των Μασσαλιωτών", ήταν κτίριο που βρισκόταν κοντά στο Ιερό της Αθηνάς Προναίας, στους Δελφούς. Κατασκευάσθηκε στην περίοδο μεταξύ 530-510 π.Χ. και είχε τη μορφή μικρού ναού «εν παραστάσι» με δύο στήλες στην πρόσοψη. Κατασκευάστηκε από μάρμαρο της Πάρου και μεταξύ των αξιοσημείωτων χαρακτηριστικών του ήταν τα αιολικά κιονόκρανά του.
Λούσυ Σόμερσετ

Η Λαίδη Λούσυ Σόμερσετ, βαρόνη του Λάτιμερ (Lucy Somerset) (1524 - 23 Φεβρουαρίου 1583) Αγγλίδα ευγενής ήταν μεγαλύτερη κόρη του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Η Λαίδη Λούσυ υπηρέτησε σαν "Κυρία της τιμής" την Αικατερίνη Χάουαρντ, 5η σύζυγο του Ερρίκου Η΄ της Αγγλίας. Παντρεύτηκε (1545) τον Τζων Νέβιλ, 4ος βαρόνο του Λάτιμερ θετό γιο της έκτης συζύγου του Ερρίκου Η΄ Αικατερίνης Παρ την οποία υπηρέτησε η Λούσυ σαν "Κυρία της Συνοδείας". Η μητέρα της ήταν κόρη του Σερ Άντονι Μπράουν, Υπολοχαγού του Καλαί και της δεύτερης συζύγου του, Λούσυ Νέβιλ, κόρης του Τζων Νέβιλ, 1ου μαρκησίου του Μόνταγκιου. Η θεία της παντρεύτηκε τον Σερ Τσάρλς Μπράντον, 1ο κόμη του Σάφοκ και η Λούσυ έγινε ξαδέλφη με τις κόρες της Λαίδη Άννα Μπράντον και Λαίδη Μαρία Μπράντον.
Γουίλιαμ Σόμερσετ, 3ος κόμης του Γούστερ

Ο Γουίλιαμ Σόμερσετ, 3ος κόμης του Γούστερ (1526 - 21 Φεβρουαρίου 1589) Άγγλος αυλικός, ευγενής, πολιτικός και 3ος Κόμης του Γούστερ ήταν μεγαλύτερος γιος του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Διαδέχτηκε τον πατέρα του στις 26 Νοεμβρίου 1549 σαν τρίτος κόμης του Γούστερ.
Τόμας Σόμερσετ

Ο Τόμας Σόμερσετ (1529 - 6 Απριλίου 1586) Άγγλος Καθολικός δικηγόρος που φυλακίστηκε πολύ καιρό ήταν δεύτερος γιος του Χένρι Σόμερσετ, 2ου κόμη του Γούστερ και της δεύτερης συζύγου του Ελισάβετ Μπράουν. Μεταφέρθηκε στις 10 Ιουνίου 1562 στις ιπτάμενες φυλακές χάρη "σε μια μετάφραση που έκανε από τα Φράγκικα σε ένα οράτιο γραμμένο από τον Κάρολο, Καρδινάλιο της Λωρραίνης χωρίς να έχει πάρει την άδεια να το κάνει". Στις 27 Ιουνίου 1562 κλήθηκε στο "Συμβούλιο του Γκρίνουϊτς" από τους λόρδους "για να δικαιολογήσει την πράξη του, δεν έδωσε επαρκείς εξηγήσεις και επέστρεψε στην φυλακή μέχρι να μπορέσει να δικαιολογήσει καλύτερα τον εαυτό του".

Μετά από αιχμαλωσία 20 ετών ελευθερώθηκε στις 28 Φεβρουαρίου 1582 και ξεκίνησε να χειρίζεται νομικές υποθέσεις στο Μονμουθσάιρ, στις 2 Μαΐου 1582 ήταν αρκετά άρρωστος για να ταξιδέψει και παρέμεινε μέχρι να αναρρώσει. Στις 22 Οκτωβρίου 1585 αποκαλύφτηκε συνωμοσία του Τόμας με την Μαρία Α΄ της Σκωτίας και φυλακίστηκε στον Πύργο του Λονδίνου με την κατηγορία της εσχάτης προδοσίας. Ο Τόμας πλήρωσε τις τεράστιες εκτάσεις που κατείχε στο Γκλόστερσαιρ και το Μονμουθσάιρ για να εξαγοράσει την ελευθερία του και το όνομα του δεν βρίσκεται από τότε στους λογαριασμούς του Πύργου, πέθανε στις 6 Απριλίου 1586 και η διαθήκη του δημοσιοποιήθηκε στις 6 Μαΐου της ίδιας χρονιάς.
Εθνική Βιβλιοθήκη της Κιργιζικής Δημοκρατίας

Η Εθνική Βιβλιοθήκη της Κιργιζικής Δημοκρατίας είναι ο νόμιμος οργανισμός αποθεμάτων και πνευματικών δικαιωμάτων για την Κιργιζία. Ιδρύθηκε το 1934. Διαθέτει μια συλλογή 6 εκατομμυρίων εγγράφων σε 89 γλώσσες από όλο τον κόσμο. Από το 2005 ο επικεφαλής της Εθνικής Βιβλιοθήκης της Κιργιζίας είναι η Δρ. Γιλντίζ Μπακάσοβα.
Δαγοβέρτος Α΄

Ο Δαγοβέρτος Α΄, (Λατινική γλώσσα : "Dagobertus Ι", περί το 603 - 19 Ιανουαρίου 639) μέλος του Οίκου των Μεροβιγγείων ήταν βασιλιάς της Αυστρασίας (623 - 629), βασιλιάς της Νευστρίας και της Βουργουνδίας (629 - 639) και Βασιλιάς όλων των Φράγκων (629 - 634). Ήταν ο τελευταίος, πού άσκησε πραγματικά τη βασιλική εξουσία και ο πρώτος που τάφηκε στην Βασιλική Σαιν-Ντενί στο Παρίσι.
Χλωτάριος Β΄

Ο Χλωτάριος Β΄ ή Χλωτάριος ο Μέγας ή Χλωτάριος ο Νεώτερος ("Clotaire II, Chlotar, Clothar, Chlotochar" ή "Hlothar", 584 - 18 Οκτωβρίου 629) μέλος του Οίκου των Μεροβιγγείων ήταν Bασιλιάς της Νευστρίας (584 - 613), του Παρισιού (595 - 613) και Βασιλιάς των Φράγκων (613 - 629). Ο Χλωτάριος Β΄ ήταν ο δευτερότοκος γιος του Χιλπέριχου Α΄ βασιλιά του Σουασσόν και της τρίτης συζύγου του Φρεδεγόνδης, ο πατέρας του προσάρτησε τη Νευστρία όταν απεβίωσε ο αδελφός του Χαριβέρτος Α΄. Στην αρχή κυβέρνησε υπό την κηδεμονία της μητέρας του που βρισκόταν σε ανεπιθύμητη συμμαχία με τον θείο του Γκούντραμ, βασιλιά της Βουργουνδίας. Με τον θάνατο της μητέρας του (597) ο Χλωτάριος Β΄ απέκτησε τον έλεγχο σε ολόκληρη την Νευστρία που ήταν ένα από τα πλουσιότερα βασίλεια των Φράγκων. Συνέχισε την σύγκρουση της μητέρας του με την θεία του Μπρουνχίλντα της Αυστρασίας, μετά την νίκη που του επέτρεψε να κυβερνήσει ολόκληρο το βασίλειο των Φράγκων (613) την εκτέλεσε με βιαιότητα . Ο Χλωτάριος Β΄ συνέχισε την πολιτική του πατέρα του, ενσωμάτωνε στο βασίλειο τμήματα της Γαλατίας μετά τον θάνατο των ηγεμόνων τους.

Την εποχή του παρατηρήθηκε ενίσχυση της βασιλικής εξουσίας απέναντι στους ευγενείς και την εκκλησία. Το "Έδικτον των Παρισίων" (614) που αφορούσε τους υψηλόβαθμους διορισμούς στο βασίλειο ερμηνεύτηκε διαφορετικά από τους ιστορικούς. Ο Μαγιορδόμος ένα ισόβιο αξίωμα δηλαδή ηγεμόνας του βασιλικού νοικοκυριού έγινε ο δεύτερος στην τάξη κυβερνήτης μετά από τον ίδιο τον βασιλιά (617), από το αξίωμα αυτό θα ανέβει στον θρόνο ο Πιπίνος ο Βραχύς από τον Οίκο των Καρολιδών (751). Ο Χλωτάριος Β΄ παραχώρησε την Αυστρασία στον γιο του Δαγοβέρτο Α΄ (623). Οι Μεροβίγγειοι μονάρχες σπάνια ασπαζόντουσαν την μονογαμία που καθόριζε αυστηρά η Καθολική Εκκλησία, με τον θάνατο τους είχαν αποκτήσει παιδιά από τρεις ή περισσότερες συζύγους. Ο Χλωτάριος Β΄ ακολούθησε το παράδειγμα του θείου του Γκούντραμ, στάθηκε πιστός χριστιανός και απέφευγε να διατάξει βίαιους θανάτους με εξαίρεση την θεία του Μπρουνχίλντα. Η περιοχή της βασιλείας του Χλωτάριου Α΄ καθορίστηκε σύμφωνα με το πολιτικό πλαίσιο που δημιουργήθηκε όταν πέθανε ο παππούς του Χλωτάριος Α΄, γιος του Κλόβις Α΄.
Χλωτάριος Α΄

Ο Χλωτάριος Α΄ ή Χλωτάριος ο Γηραιός ("Chlothar/Clotaire Ι le Vieux", Σουασόν, 497–29 Νοεμβρίου 561) μέλος του Οίκου των Μεροβιγγείων ήταν Βασιλιάς των Φράγκων στο ένα τέταρτο (511 - 588), Βασιλιάς της Ορλεάνης (524 - 558), Βασιλιάς της Αυστρασίας (555 - 558), Βασιλιάς των Παρισίων (558), Βασιλιάς της Βουργουνδίας (534 - 561) και Βασιλιάς όλων των Φράγκων (558 - 561). Ο Χλωτάριος Α΄ ήταν ο πέμπτος και μικρότερος γιος του ηγεμόνα των Σαλίων Φράγκων Κλόβις Α΄ και ο τέταρτος με την επίσημη σύζυγο του Αγία Κλοτίλδη. Με τον θάνατο του Κλόβις Α΄ (511) οι γιοι του μοίρασαν το απέραντο βασίλειο, ο Χλωτάριος Α΄ παρέλαβε το Σουασόν με δύο μεγάλες περιοχές στην δυτική ακτή της Γαλλίας.
Ο Χιλδεβέρτος Α΄ πήρε το Παρίσι, η περιοχή του έφτανε μέχρι τον ποταμό Σομ, την Μάγχη και την Αρμορική, σημερινή Βρετάνη, ο Θευδέριχος Α΄ πήρε την Αυστρασία, την περιοχή του Μετς και του Ρενς και ο Χλωδόμηρος την Ορλεάνη (με την κοιλάδα του Λίγηρα). Τα αδέλφια απέφυγαν τις μεταξύ τους συγκρούσεις, συμμάχησαν και προχώρησαν σε εκστρατείες, κατέκτησαν πολλά ξένα εδάφη θανάτωσαν τους ηγεμόνες τους και μοίρασαν τα λάφυρα. 

Ο Χλωτάριος Α΄ κληρονόμησε τα εδάφη όλων των αδελφών του (558) και ένωσε ξανά το Βασίλειο των Φράγκων όπως ο πατέρας του αρκετά ενισχυμένο με τις νέες κατακτήσεις, όταν πέθανε (561) το βασίλειο διαιρέθηκε ξανά ανάμεσα στους τέσσερις γιους του. Ο πέμπτος γιος του που είχε εξεγερθεί εναντίον του εκτελέστηκε. Ο πατέρας του Κλόβις Α΄ προσχώρησε στην Καθολική Εκκλησία όπως όρισε η Πρώτη Σύνοδος της Νίκαιας αλλά ο Χλωτάριος Α΄ όπως πολλοί άλλοι Μεροβίγγειοι δεν ακολούθησε πιστά όλα τα δόγματα. Η θρησκεία επέβαλε αυστηρά την μονογαμία αλλά ο Χλωτάριος Α΄ είχε πέντε συζύγους για πολιτικούς λόγους, στόχος ήταν η δημιουργία περισσότερων συμμαχιών. Με την παρότρυνση των συζύγων του έκανε πολλές δωρεές σε εκκλησιαστικά ιδρύματα, ήταν ωστόσο σε μικρότερο βαθμό πιστός σε σχέση με τα αδέλφια του και ο πρώτος που φορολόγησε την εκκλησιαστική περιουσία.

Τα Φραγκικά έθιμα επέτρεπαν την πολυγαμία, ήταν συνηθισμένο γεγονός οι πολλοί σύζυγοι για περισσότερους κληρονόμους, αυτό αποτελούσε ένα Σχίσμα των Μεροβιγγείων με την Καθολική εκκλησία. Ο στόχος ήταν ο έλεγχος των αχανών περιοχών και οι συμμαχίες για μεγαλύτερες κατακτήσεις. Με την Γερμανική παράδοση οι κληρονόμοι του βασιλιά δεν ήταν τα παιδιά αλλά τα μικρότερα αδέλφια ή ξαδέλφια, ο Χλωτάριος Α΄ άλλαξε την παράδοση καθιερώνοντας τον Σαλικό νόμο σύμφωνα με τον οποίο κληρονόμος του βασιλιά ήταν ο μεγαλύτερος γιος του. Ο Σαλικός νόμος δεν εφαρμόστηκε ωστόσο πιστά με τους Μεροβιγγείους, ο μεγαλύτερος γιος ήταν ο κληρονόμος αλλά έπαιρναν και οι μικρότεροι μερίδια, το αποτέλεσμα ήταν να διασπαστεί το βασίλειο πολλές φορές.
Κλόβις Β΄

O Κλόβις Β΄ ή Χλωδοβίκος Β΄, ("Clovis ΙΙ" 634 - 27 Νοεμβρίου 657) μέλος του Οίκου των Μεροβιγγείων ήταν Βασιλιάς της Νευστρίας και της Βουργουνδίας (639 - 657). Ο Κλόβις Β΄ ήταν ο δευτερότοκος γιος του Δαγοβέρτου Α΄ της Νευστρίας και της Βουργουνδίας και της Νάντχιλντ από τη Σαξονία. 

Ο μεγαλύτερος αδελφός του Σιγιβέρτος Γ΄ ήταν βασιλιάς της Αυστρασίας από το 634, ο Κλόβις Β΄ αρχικά ήταν υπό την επιτροπεία της μητέρας του Νάντχιλντ ώσπου αυτή απεβίωσε (642). Ο 8ετής βασιλιάς στην συνέχεια έπεσε στην επιρροή των κοσμικών μεγιστάνων που μείωναν τη βασιλική δύναμη προς όφελός τους, πρώτα ο Αέγκα και μετά ο Ερχίνοαλντ. Απεβίωσε 23 ετών και βασίλευσε υπό επιτροπεία για το μεγαλύτερο μέρος της βασιλείας του. Όταν ο Χιλδεβέρτος ο Υιοθετημένος σφετερίστηκε τον θρόνο της Αυστρασίας το 656-657, ο Κλόβις Β΄ θεωρήθηκε τυπικά βασιλιάς της. Μπορεί να θεωρηθεί ως ένας από τους πρώτους "σκιώδεις βασιλείς (roi faineant)". Οι μοναχοί του Μεσαίωνα τον χαρακτήριζαν παρανοϊκό και απέδιδαν την αβελτηρία των απογόνων του σε αυτόν. Ο Βέλγος ιστορικός Ανρί Πιρέν αναφέρει, ότι απεβίωσε παράφρων. Τάφηκε στη Βασιλική Σαιν-Ντενί στο Παρίσι.
Χλωτάριος Γ΄

Ο Χλωτάριος Γ΄, ("Chlothar", "Chlotar", "Clothar", "Clotaire", "Chlotochar", "Hlothar", 652 - 673) μέλος του Οίκου των Μεροβιγγείων ήταν Βασιλιάς της Νευστρίας (657 - 673) και Βασιλιάς όλων των Φράγκων (661 - 662).
Ήταν ο πρωτότοκος γιος τού Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή του Ρίμπερτ της Ανατολικής Αγγλίας. Ο πατέρας του πέθανε πρόωρα (658) και ο Χλωτάριος Γ΄ τον διαδέχθηκε υπό την κηδεμονία της μητέρας του. Ένα μήνα πριν όπως φαίνεται στο έργο "Η ζωή του Ελιγίου" ο Άγιος Ελίγιος είχε προφητεύσει τον θάνατο του πατέρα του, την πτώση της μητέρας του και την σύντομη βασιλεία του.
Λούκας Βάθκεθ

Ο Λούκας Βάθκεθ Ιγκλέσιας (; γεννήθηκε στις 1 Ιουλίου 1991) είναι ισπανός επαγγελματίας ποδοσφαιριστής που αγωνίζεται για την Ρεάλ Μαδρίτης και την Ισπανία εθνική ομάδα ως πλάγιος μέσος.

Εκπαιδευμένος στη Ρεάλ Μαδρίτης, έκανε το πρώτο ομαδικό ντεμπούτο του το 2015 μετά από μια σεζόν ως δανεικός στην Εσπανιόλ. Έκανε το ντεμπούτο του στη Λα Λίγκα με την τελευταία, και κέρδισε πολλά σημαντικά βραβεία με την πρώτη συμπεριλαμβανομένων τριών Τσάμπιονς Λιγκ και το εθνικό πρωτάθλημα του 2017.

Ο Βάθκεθ εκπροσώπησε την Ισπανία στο Euro 2016 και το Παγκόσμιο Κύπελλο 2018.
Χιλπέριχος Β΄

Ο Χιλπέριχος Β΄, Chilperic II (670 - 13 Φεβρουαρίου 721) από τον Οίκο των Μεροβιγγείων ήταν βασιλιάς της Νευστρίας και Βασιλιάς των Φράγκων (715 - 721). Το όνομά του πριν τη στέψη ήταν Δανιήλ.
Χιλδέριχος Β΄

Ο Χιλδέριχος Β΄, Childeric ΙΙ (περί το 653 - 675) μέλος του Οίκου των Μεροβιγγείων ήταν βασιλιάς της Αυστρασίας (662 - 675), βασιλιάς της Νευστρίας και της Βουργουνδίας και βασιλιάς όλων των Φράγκων (673 - 675). Ήταν ο δευτερότοκος γιος του Κλόβις Β΄ της Νευστρίας και της Βουργουνδίας και της Αγίας Μπάλτχιλντ, ίσως συγγενή τού Ρίκμπερτ της Ανατολικής Αγγλίας. Οι παππούδες του ήταν ο Δαγοβέρτος Α΄ και η βασίλισσα Νάντιλντ. Ο μεγαλύτερος αδελφός του Χλωτάριος Γ΄ κληρονόμησε το βασίλειο των Φράγκων του πατέρα τους το 661, αλλά οι ευγενείς στην Αυστρασία ζήτησαν δικό τους βασιλιά και τους δόθηκε ο Χιλδέριχος Β΄ (662). Ήταν ακόμη ένα παιδί όταν οι στρατιώτες της Αυστρασίας τον σήκωσαν επάνω στην ασπίδα και τον ανακήρυξαν βασιλιά τους.
Γιεβχέν Τκάτσουκ

Ο Γιεβχέν Τκάτσουκ (, γεννηθείς στις 27 Ιουνίου 1991 στο Ζαπορίζια της Ουκρανικής ΣΣΔ) είναι επαγγελματικός ουκρανός ποδοσφαιριστής αμυντικός που αγωνίζεται για την ΦΚ Σαχτιόρ Καραγκαντί.
Ιζμίρ Σμαϊλέι

Ο Ιζμίρ Σμαϊλέι είναι Αλβανός αθλητής του μήκους. Κέρδισε το Ευρωπαϊκό Πρωτάθλημα Κλειστού Στίβου 2017 με 8.08 μ. Στο Ευρωπαϊκό Πρωτάθλημα Στίβου 2018 κατατάχθηκε 10ος στο μήκος.
Ομοσπονδία Ποδοσφαίρου Τόγκο

Η Ομοσπονδία Ποδοσφαίρου Τόγκο (γαλλικά: "Fédération Togolaise de Football", FTF) είναι το όργανο διοίκησης του ποδοσφαίρου στo Τόγκο. Εδρεύει στo Λομέ. Διοργανώνει εθνικά ερασιτεχνικά και επαγγελματικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Τόγκο.
Μιρέλα Ντεμίρεβα

Η Μιρέλα Ντεμίρεβα (28 Σεπτεμβρίου 1989) είναι Βουλγάρα αθλήτρια του στίβου.

Γεννήθηκε το 1989 από τον Κρασίμιρ και την Βάλια Ντεμίρεβα. Στο Παγκόσμιο Πρωτάθλημα 2015 στο Πεκίνο κατέλαβε την 9η θέση με 1,88 μ. Στους Ολυμπιακούς Αγώνες 2016 στο Ρίο ντε Τζανέιρο κατέκτησε το ασημένιο μετάλλιο με 1,97 μ, πίσω από την Ρουθ Μπεϊτία. Στο Ευρωπαϊκό Πρωτάθλημα 2016 κατέκτησε πάλι το ασημένιο μετάλλιο με 1,96 μ, πίσω από την Ρουθ Μπεϊτία. Στο Παγκόσμιο Πρωτάθλημα Στίβου 2017 κατατάχθηκε 7η με 1.92 μ.
Θευδέριχος Γ΄

Ο Θευδέριχος Γ΄ (γαλλ.: "Thierry III", περί το 651 - 691) από τον Οίκο των Μεροβιγγείων Βασιλιάς της Νευστρίας και της Βουργουνδίας (675 - 691), βασιλιάς της Αυστρασίας και Βασιλιάς όλων των Φράγκων (679 - 691).
Εθνικό Πάρκο Σαττσάρι

Το Εθνικό Πάρκο Σαττσάρι () είναι εθνικό πάρκο στην επαρχία Χαμπιγκάντζ του Μπανγκλαντές. Μετά το νόμο Άγριας Ζωής του 1974, το πάρκο δημιουργήθηκε το 2005 καταλαμβάνοντας 243 εκτάρια γης. Κυριολεκτικά το "Σαττσάρι" στα βεγγαλικά σημαίνει "Επτά Ρεύματα". Υπάρχουν επτά ρέματα που καταλήγουν στη ζούγκλα, και το όνομα "Σαττσάρι" προήλθε από εκεί.